SAT ดีด 4% รับยอดผลิต-ส่งออกรถยนต์ ธ.ค.64 พุ่ง โบรกฯ ชูหุ้นท็อปพิค-ปันผลสูง
SAT ดีด 4% ราคาแตะ 22.80 บ. ด้วยมูลค่าซื้อขาย 75.47 ลบ. รับอานิสงส์ยอดผลิต-ส่งออกรถยนต์เดือนธ.ค.64 พุ่ง 8% มาที่ โบรกฯ ชูหุ้นท็อปพิคกลุ่มยานยนต์ ประเมินกำไรปี 66-65 โตแกร่ง คาด dividend yield ที่ 6-8% ต่อปี
SAT ดีด 4% ราคาแตะ 22.80 บ. รับอานิสงส์ยอดผลิต-ส่งออกรถยนต์เดือนธ.ค.64 พุ่ง 8% มาที่ โบรกฯ ชูหุ้นท็อปพิค กำไรปี 66-65 แกร่ง-ปันผลสูง
25 ม.ค. 2565

ผู้สื่อข่าวรายงานว่า ราคาหุ้น บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT ล่าสุด ณ เวลา 15:54 น. อยู่ที่ 22.80 บาท บวก 0.90 บาท หรือ 4.11% สูงสุดที่ 22.70 บาท ต่ำสุดที่ 21.90 บาท ด้วยมูลค่าซื้อขาย 75.47 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ (24 ม.ค.2565) ว่า เดือนธ.ค.2564 กลุ่มยานยนต์รายงานยอดผลิตรถยนต์ที่ 1.54 แสนคัน เพิ่มขึ้น 8% เมื่อเทียบจากปีก่อน เพราะกิจกรรมทางเศรษฐกิจมีมากขึ้น แต่ลดลง 7% เมื่อเทียบจากเดือนก่อนหน้า เพราะเป็นเดือนที่มีวันหยุดเยอะ
สำหรับยอดขายในประเทศอยู่ที่ 8.61 หมื่นคัน ลดลง 17% เมื่อเทียบจากปีก่อน จากมีการยกเลิกการจองรถ และการขาดแคลนชิปชิ้นส่วนรถยนต์ในการผลิตรถยนต์บางรุ่น แต่เพิ่มขึ้น 20% เมื่อเทียบจากเดือนก่อนหน้า เพราะกิจกรรมทางเศรษฐกิจมีมากขึ้น ด้านยอดส่งออกรถยนต์อยอยู่ที่ 1.01 แสนคัน เพิ่มขึ้น 48% เมื่อเทียบจากปีก่อน และเพิ่มขึ้น 3% เมื่อเทียบจากเดือนก่อนหน้า จากยอดขายของประเทศคู่ค้าเพิ่ม ภาพรวมยอดผลิตรถยนต์ปี 2564 ดีกว่าคาดเล็กน้อยอยู่ที่ 1.69 ล้านคัน เพิ่มขึ้น 18% เมื่อเทียบจากปีก่อน เพราะค่ายรถยนต์ไม่มีการปิดโรงงานชั่วคราวเหมือนในช่วงเดือนเม.ย. – พ.ค. 2563 ส่วนในปี 2565 คาด 80 ล้านคัน เพิ่มขึ้น 7% เมื่อเทียบจากปีก่อนเท่ากับเป้า ส.อ.ท.
ทั้งนี้มองว่าการเติบโตที่โดดเด่นของผลประกอบการผ่านไปแล้ว ทำให้คงคำแนะนำ NEUTRAL ต่อกลุ่มยานยนต์ และคง SAT เป็น Top Pick เพราะกำไรสุทธิปี 2565-2566 เติบโตเฉลี่ย +10% ต่อปีและมีจุดเด่นเรื่อง dividend yield คาดที่ 6-8% ต่อปี